उपभोक्ता हक से मांगें अपने अधिकार: राणा
वर्तमानसमय में एक जागरूक उपभोक्ता ही सबसे सुरक्षित उपभोक्ता है। उसे अपने हक को अधिकार के साथ मांगना होगा। यह बात आपदा प्रबंधन बोर्ड के उपाध्यक्ष राजेंद्र राणा हमीर भवन में दी हमीरपुर उपभोक्ता संरक्षण संगठन के सिल्वर जुबली और राष्ट्रीय उपभोक्ता दिवस कार्यक्रम को संबोंधित करते हुए कही। उन्होंने कहा कि आज भी समाज में साक्षर लोग सामान लेकर दुकानदार से बिल नहीं लेते हैं और बाद में जब सामान खराब निकलता है तो वह एक-दूसरे के साथ उलझते हैं। उन्होंने कहा कि उपभोक्ता संगठन के भवन के लिए जमीन लीज पर दिलवाने के लिए वह जिला प्रशासन के साथ बात करेंगे। उन्होंने संगठन के सिल्वर जुबली होने पर एक स्मारिका का भी विमोचन भी किया। राणा ने सेवानिवृत जिला एवं सत्र न्यायाधी एसी डोगरा को उपभोक्ता सेवा सम्मान से सम्मानित किया। इस मौके पर संगठन के अध्यक्ष पुरुषोतम ठाकुर ने कहा कि संगठन लोगों को जागरूक करने के लिए काम कर रहा है उन्होंने हमीरपुर में उपभोक्ता काउंसिल बनाने और रेग्युलर उपभोक्ता कोर्ट खोलने की भी मांग की गई। एसी डोगरा ने कहा कि लोगों को सिर्फ जागरूक करना है, बल्कि उन्हें अपने हक मांगने के लिए सक्षम भी बनाना है। महासचिव केके खन्ना ने वार्षिक रिपोर्ट भी रखी। इस मौके पर एसके कौड़ा, मनोहर लाल कानूनगो, जीसी शर्मा, अनिरूद्ध, आईडी सोनी, योगमाया शर्मा, बीसी शर्मा, मुंशीराम धीमान, जगदीश, प्रोमिला, युद्धवीर सिंह, सुशील शर्मा, पीएन शर्मा, शमशेर सिंह, बलराज औश्र रिटायर्ड आईजी एसपी कौशल को भी सम्मानित किया गया।
जिला खाद्य आपूर्ति विभाग में इस मौके पर कार्यक्रम हुआ। डीएफ एंड एससी जयचंद वर्मा ने कहा कि उपभोक्ता सामान खरीदते समय बिल लेना भूलें। इस मौके पर इंस्पेक्टर प्रताप सिंह भी मौजूद रहे।
उपभोक्ता दिवस के मौके पर आयोजित मौके पर स्मारिका का विमोचन करते मुख्यअतिथि आपदा प्रबंधन बोर्ड के उपाध्यक्ष राजेंद्र राणा अन्य।
hin_Deva hin_Deva hin_Deva hin_Deva